**1. แนะนำเกี่ยวกับ​ W Academy**

W Academy คือโรงเรียนการเงินสำหรับเด็ก

สถาบันดับเบิลยู อะคาเดมี (W Academy) เริ่มมาจากกลุ่มเพื่อนเอกการเงิน คณะ BBA ธรรมศาสตร์ ที่เล็งเห็นว่าความรู้ทางด้านการเงิน (Financial Literacy) เป็นสิ่งที่สำคัญสำหรับทุกคน ไม่ว่าจะจบจากสาขาอาชีพอะไร อายุเท่าใด ก็ล้วนต้องพึ่งความรู้ดังกล่าวเพื่อที่จะวางแผนการเงินและต่อยอดความมั่งคั่งของตนเอง อีกทั้งความรู้ทางด้านการเงินนี้ยังเป็นสาเหตุของปัญหาทางสังคมและเศรษฐกิจของประเทศไทย เราจึงก่อตั้งขึ้นเพื่อเป็นส่วนหนึ่งที่จะผลักดันความรู้ทางด้านการเงินอย่างจริงจัง และทางสถาบันยังเชื่อว่าความรู้ทางด้านการเงินนั้นควรได้รับการปลูกฝังอย่างถูกต้องตั้งแต่วัยเด็ก

เพราะฉะนั้นเราจึงมุ่งเน้นการเรียนการสอนที่เข้าใจในธรรมชาติของเด็ก ผ่านการเรียนรู้ในรูปแบบ "play-based learning" เพื่อให้เด็กได้แสดงศักยภาพ ผ่านการลงมือทำ มากกว่าการท่องจำในห้องเรียนแบบปกติ เด็กๆของเราจะได้เรียนรู้ผ่านการทำ case study ทั้งจากตัวอย่างที่เกิดขึ้นจริง และได้ลองไปประยุกต์ใช้กับ case ของตัวเอง เพื่อให้มั่นใจได้ว่า หลังจากที่เรียนจบไปนั้น เด็กๆจะสามารถนำไปใช้ได้จริง

ท้ายที่สุดแล้ว เรามีความตั้งใจที่จะผลักดันให้วิชา "ความรู้ทางด้านการเงิน" ได้รับการบรรจุอยู่ใน หลักสูตรการศึกษาของประเทศไทย

W Academy ย่อมาจาก "Wealth and Wisdom"

**2. Vision ที่มีเกี่ยวกับการพัฒนาเด็ก**

W Academy เชื่อว่าการประสบความสำเร็จด้านการเงิน ไม่ได้มาจากเพียงแค่ทักษะวิชาที่สามารถหาเรียนได้เท่านั้น แต่มาจากการฝึกฝนให้เกิดเป็นนิสัย เป็นวินัยที่ดี เพราะฉะนั้นเราจึงเริ่มที่จะเข้าถึงเด็กในช่วงวัยเริ่มต้นที่สุดเท่าที่จะทำได้

โดยสถาบันได้ลองทดสอบการสอนให้กับเด็กอายุตั้งแต่ 8 ขวบแล้วจึงพบว่า เด็กที่สามารถเรียนเนื้อหาทักษะการเงินเบื้องต้นได้เข้าใจดีที่สุดต้องเริ่มต้นตั้งแต่ 10 ขวบขึ้นไป เนื่องจากมีความรู้ความเข้าใจวิชาทักษะด้านคณิตศาสตร์เรื่องการคำนวณเศษส่วน ร้อยละ และยังมีประสบการณ์เรื่องการใช้จ่ายเงินในชีวิตประจำวัน

อย่างไรก็ดี ในอนาคตเราพยายามจะพัฒนาหลักสูตรที่เหมาะกับเด็กที่มีอายุน้อยกว่า 10 ขวบ โดยจะเน้นไปเรื่องการสร้างวินัยที่ดีด้านการเงิน

เรามองว่าการพัฒนาเยาวชนเป็นการสร้างพื้นฐานที่ดีทางเศรษฐกิจของชาติอย่างยั่งยืน เราเชื่อว่าเด็กทุกคนสามารถมีความรู้และวินัยทางการเงินที่ดีได้ และจะเติบโตไปเป็นผู้้ใหญ่ที่สามารถตัดสินใจด้านการเงินได้อย่างถูกต้อง

**3. รายละเอียดพร้อมราคาของคอร์สและกิจกรรมที่กำลังจัดอยู่ (พร้อมรูปภาพประกอบ)**

ตอนนี้ทางสถาบันเปิดรับสมัครอยู่ 3 คอร์ส:

1. **Financial Tryout** (3 ช.ม.) สำหรับเด็กอายุ 10 - 13 ปี เป็นเวิร์คชอปทดลองเรียน ให้น้องๆได้ลองมาทำกิจกรรมสไตล์ W Academy น้องๆ จะได้ทำแบบทดสอบความรู้ทางการเงินและเล่นเกมจำลองการบริหารธุรกิจ

2. **Financial Playground** (2 พาร์ท พาร์ทละ 6 ช.ม.) สำหรับเด็กอายุ 11 - 14 ปี เป็นหลักสูตรความรู้ทางการเงินขั้นพื้นฐานตัวเต็ม แบ่งเป็นหลักสูตรการวางแผนการเงิน และการต่อยอดการเงิน

3. **Young Entrepreneur Camp** (2 วัน) สำหรับเด็กอายุ 12 - 15 ปี เป็นค่ายฝึกทักษะการเป็นผู้ประกอบการและบริหารธุรกิจเบื้องต้น สำหรับน้องๆ ม.ต้น ที่อยากมาร่วมเป็น entrepreneur รุ่นใหม่ เปิดโอกาสให้น้องๆกล้าคิด กล้าลงมือทำไปกับกิจกรรมสนุกๆ ที่ออกแบบมาเพื่อให้น้องๆ ได้ลองสร้างและบริหารธุรกิจของตัวเอง

*FINANCIAL PLAYGROUND (Photo Caption)*

🌟Financial Playground 🌟

เตรียมพบกับกิจกรรมที่ออกแบบโดยผู้เชี่ยวชาญด้านการเงิน เกียรตินิยมอันดับหนึ่ง จากคณะ BBA (บริหารธุรกิจอินเตอร์) ม.ธรรมศาสตร์ พร้อมด้วยทีมครูจากคณะครุศาสตร์ จุฬาฯ ที่จะมามอบความรู้และสร้างความสนุกให้กับน้องๆ สไตล์ Play-based Learning

.

PART A: เน้นเรื่องการบริหารจัดการรายรับรายจ่าย การจัดลำดับความสำคัญและตัดสินใจเลือกซื้อสินค้าอย่างชาญฉลาด รวมไปถึงการวางแผนการใช้เงินอย่างถูกวิธี น้องๆ จะได้รู้จักคุณค่าของเงินและทักษะการจัดการเงินของตัวเอง วินัยทางการเงินเป็นสิ่งสำคัญ ที่ต้องใช้ระยะเวลาในการปลูกฝัง ยิ่งรู้เร็ว ยิ่งได้เปรียบ!!

.

PART B: สอนให้น้องๆ รู้จักการต่อยอดเงินที่มีอยู่ นอกเหนือจากการเก็บออมค่าขนมแล้ว เรายังสามารถนำเงินไปทำอะไรได้อีก ไม่ว่าจะเป็นการลงทุนหรือเริ่มทำธุรกิจ หุ้นคืออะไร อสังหาฯ ลงทุนแบบไหน จะทำธุรกิจต้องคิดถึงอะไรบ้าง มาหาคำตอบกันได้ในคอร์สนี้เลย!!

———

วัน เวลา สถานที่

สำหรับ Financial Playground จะมีขึ้น ในวันที่

18, 19 ม.ค

15, 16 ก.พ

และ 28, 29 มี.ค

เวลา 9.00-16.00

(Part A จะเป็นวันแรก และ Part B จะเป็นวันที่สอง สามารถแยกเรียนกันได้)

สถานที่: Too Fast To Sleep : Sasin (ในจุฬาลงกรณ์มหาวิทยาลัย) [https://goo.gl/maps/b9efJk3JkxipAeB86](https://goo.gl/maps/b9efJk3JkxipAeB86?fbclid=IwAR3wtRRsLYc2-iCTU-kV0mbqGv8GL5a2AcejOfTwEbg6CpauhfjjdqlGR14)

———

ค่าใช้จ่ายอยู่ที่ 2,500 ต่อพาร์ท

หากสมัครทั้ง 2 พาร์ท จะเหลือพาร์ทละ 2,000 บาท สำหรับเดือนมกราคม

ตั้งแต่เดือน กุมภาพันธ์เป็นต้นไป ราคาจะปรับเป็นพาร์ทละ 3,000 บาท สมัครทั้ง 2 พาร์ทลดเหลือ 5,000 บาท

———

สมัครหรือสอบถามเพิ่มเติมผ่าน Facebook message หรือ

Line: @wacademy

โทร: 092 478 7936 หรือ 063 421 4765

———

เพราะการเงินเป็นเรื่องสำคัญและพื้นฐานที่ดีควรเริ่มต้นตั้งแต่วัยเด็ก

W Academy

Wealth & Wisdom

*FINANCIAL TRYOUT - Photo Caption*

🌟 Financial Tryout Workshop 🌟

ขอต้อนรับน้องๆเข้าสู่โลกแห่งการเงิน ที่นอกจากได้ความรู้และยังสนุกแบบสุดๆด้วย!

.

น้องๆ จะได้เข้าร่วมทดสอบความรู้ทางการเงินเบื้องต้น และพิเศษสุดสำหรับงานนี้!! เรามีผลการทดสอบให้คุณพ่อคุณแม่ติดมือกลับบ้านไปด้วย นอกจากนี้ยังมีเกมจำลองการบริหารธุรกิจเบื้องต้นให้น้องๆ ได้มาลับสมอง ประลองไหวพริบกัน!!

.

และเช่นเคย W Academy ขอการันตีทั้งความสนุกและความรู้ ที่จะทำให้น้องๆ หันมาสนใจเรื่องการเงินกันอย่างแน่นอน! 💵

.

เปิดรับสมัครแล้ว สำหรับน้องๆ นักเรียนอายุ 10 - 13 ปี

โดยมีค่าสมัครเพียงแค่ 1,000 บาท เท่านั้น!

รีบมาสมัครกันนะครับ! บอกเลยว่าครั้งนี้เรารับจำนวนจำกัด เพื่อการเรียนรู้ที่ดีที่สุดสำหรับน้องๆ ทุกท่าน

.

สำหรับ Financial Tryout จะมีขึ้นในวันที่ 2 ก.พ และ 8 มี.ค

เวลา 9.00 น. - 12.00 น.

.

สถานที่: Too Fast To Sleep : Sasin (ในจุฬาลงกรณ์มหาวิทยาลัย ) [https://goo.gl/maps/b9efJk3JkxipAeB86](https://goo.gl/maps/b9efJk3JkxipAeB86?fbclid=IwAR3FKQEd6fP4rPFgFbmTGVYAY2fF_jsTtvTzj1oIESKIaLVepOkzJXO8_eY)

\_\_\_\_\_\_\_

สอบถามเพิ่มเติมผ่าน

Line: @wacademy

โทร. 092 478 7936 หรือ 085 067 9679

หรือสามารถ FB message มาหาพวกเราได้เลย!

\_\_\_\_\_\_\_

เพราะการเงินเป็นเรื่องสำคัญและพื้นฐานที่ดีควรเริ่มต้นตั้งแต่วัยเด็ก

W Academy

Wealth & Wisdom 🐳

**4. กิจกรรมที่อยากให้โปรโมทเป็นพิเศษ**

ตอนเดือนมกราคม - มีนาคมที่จะถึงนี้ได้ มีปฏิทินกิจกรรมตามรูปที่แนบไว้ค่ะ

ถ้าอยากจะฝากคุณ Tin ให้ช่วยโปรโมทจริงๆ คงเป็นตัวหลักสูตรหลัก Financial Playground ที่จะมีขึ้นทุกๆเดือนค่ะ ^^

**5. โปรโมชั่นต่างๆ**

คอร์สทดลอง Financial Tryout จะมีค่าใช้จ่าย 1,000 บาทเป็นค่าสถานที่และก็ของว่างของน้องนะครับ

ส่วนคอร์สเต็ม Financial Playground

เดือน ม.ค. พาร์ทละ 2,500 บาท สมัครทั้ง 2 พาร์ทลดเหลือ 4,000 บาท

ตั้งแต่เดือน ก.พ. เป็นต้นไป ราคาจะเป็นพาร์ทละ 3,000 บาท สมัครทั้ง 2 พาร์ทลดเหลือ 5,000 บาท